
Parlamentul  României

Camera  Deputaţilor
Comisia pentru Sănătate şi Familie
                Nr. 28/399/ 13 Iulie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative cu privire la prevenirea contaminării cu virusul gripei aviare ( Plx 270/2006), respinsă Senat în şedinţa din 5 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  270  din 10 aprilie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 270/27.04.2006, avizul Comisiei pentru buget, finanţe şi bănci nr.240/3.05.2006, avizul Consiliului Legislativ nr.1613/10.11.2005, precum şi punctul de vedere al Guvernului nr.152/13.01.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/399 /13 Iulie  2006 

R A P O R T

asupra propunerii legislative cu privire la prevenirea contaminării cu virusul gripei aviare ( Plx 270/2006)
1. Cu adresa nr.Plx  270  din 10 aprilie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative cu privire la prevenirea contaminării cu virusul gripei aviare       ( Plx 270/2006), respinsă de Senat în şedinţa din 5 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 270/27.04.2006, avizul Comisiei pentru buget, finanţe şi bănci nr.240/3.05.2006, avizul Consiliului Legislativ nr.1613/10.11.2005, precum şi punctul de vedere al Guvernului nr.152/13.01.2006.
Propunerea legislativă are ca obiect de reglementare instituirea obligaţiei Ministerului Sănătăţii Publice de a asigura gratuit vaccinarea întregii populaţii a României, în vederea prevenirii contaminării cu virusul gripei aviare.
Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 12.07.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative cu privire la prevenirea contaminării cu virusul gripei aviare ( Plx 270/2006), în baza următoarelor argumente :

1. În prezent, vaccinarea antigripală de orice tip este reglementată prin Planul naţional de intervenţii în caz de pandemie, elaborat de Ministerul Sănătăţii Publice . 

2. Anual, în funcţie de recomandările Organizaţiei Mondiale a Sănătăţii se elaborează Metodologia de supraveghere a gripei şi a infecţiilor acute respiratorii în care sunt menţionate tipurile de vaccin, grupele de risc şi care este comunicată tuturor direcţiilor de sănătate publică din ţară, fondurile necesare fiind suportate de la bugetul de stat, prin Ministerul Sănătăţii Publice  .

PREŞEDINTE,

DEP.ACAD.PROF.DR.MIRCEA IFRIM

